Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Olave Ballarena andreak aurkeztutako galdera, Nafarroako Berdintasunerako Plan Estrategikoa idazteko kontratuaren lizitazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Isabel Olave Ballarena andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Lehendakaritzako, Berdintasuneko, Funtzio Publikoko eta Barneko kontseilariak Lehendakaritzako, Berdintasuneko, Funtzio Publikoko eta Barneko Batzordean ahoz erantzun dezan:

Zer egoeratan geratzen da Nafarroako Berdintasunerako Plan Estrategikoa prestatzeko kontratuaren lizitazioa, Nafarroako Kontratuen Auzitegian errekurtsoa ezarri ondoren eskaera partzialki onesten duen ebazpena eman baita?

Iruñean, 2020ko azaroaren 11n

Foru parlamentaria: Isabel Olave Ballarena